Täna hommikul oli ühe oma kolmest pungast lahti löönud orhidee, mille Kristina mulle talvel tõi. Ausalt öeldes ma eriti ei lootnud, et sellest taimest asja saab, ise ma poleks iial julgenud orhideed osta, nad on alati tundunud mulle väga keerulised lilled. Aga kui väljakutse koju kätte on transporditud, siis tuleb see vastu võtta. Ja oi ma olen rõõmus! Tuli välja, et kord nädalas uputada ja mitte unustada väetist panna ning ta kasvab ja õitsebki!